เข้ารับการรักษาทางแพทย์โดยไม่ผ่าตัด เข้ารับการผ่าตัด เข้าพบกับนักบำบัด
จุดประสงค์ของการฉีดฮอร์โมนคือการทำให้คุณรู้สึกพึงพอใจกับร่างกายตนเอง ฮอร์โมนจะเปลี่ยนแปลงสภาพร่างกายให้เป็นไปตามเพศสภาพของคุณ ในฐานะผู้ชายที่จะเปลี่ยนเป็ผู้หญิงนั้น แพทย์จะอนุมัติข้อกำหนดการใช้ฮอร์โมนเอสโตรเจน คุณจะต้องรับการฉีดฮอร์โมนอย่างต่อเนื่อง หลังจากได้เริ่มแล้ว การฉีดฮอร์โมนจะต้องทำไปชั่วชีวิต แม้กระทั่งหลังเข้ารับการผ่าตัดแปลงเพศแล้ว ฮอร์โมนสามารถเปลี่ยนแปลงสภาพร่างกายได้อย่างมาก และสำหรับบางคน การเข้ารับฮอร์โมนก็เพียงพอต่อการรักษาความทุกข์ใจในเพศสภาพของตนแล้ว  อย่างไรก็ตาม การได้รับฮอร์โมนจะไม่เปลี่ยนขนาดของฝ่ามือหรือโทนเสียงของคุณ มันจะทำให้ถุงอัณฑะเล็กลงแต่ก็ไม่ได้ทำให้หายไป ดังนั้น บางคนจึงอาจมองหาการรักษาเพิ่มเติมเพื่อให้ได้ผลตามที่ใจปรารถนา   ทำตัวเองให้คุ้นเคยกับความเสี่ยงของการใช้ฮอร์โมน กล้ามเนื้อจะฝ่อและไขมันจะกลับมาเพิ่มขึ้น ฮอร์โมนยังทำให้เกิดความเสียหายต่อตับอย่างรุนแรงถ้าไม่ได้รับการเฝ้าดูจากแพทย์ อย่าไปฉีดหรือทานเองเด็ดขาด  ให้รับฮอร์โมนปริมาณต่ำสุดที่จะส่งผล การได้ฮอร์โมนมากเกินไปจะกลายเป็นการชลอกระบวนการเปลี่ยนแปลงด้วยซ้ำ แพทย์ควรตรวจวัดฮอร์โมนของคุณ ให้เข้ารับการตรวจเป็นประจำ! การกำจัดขนด้วยเลเซอร์นั้นทั้งเจ็บทั้งแพง! แถมต้องทำต่อเนื่องระยะยาว ให้เริ่มกระบวนการกำจัดขนเร็วที่สุดเท่าที่จะทำได้ มันอาจกินเวลาตั้งแต่ 100 ถึง 400 ชั่วโมงถึงจะกำจัดหนวดเคราบนใบหน้าได้อย่างถาวร! คุณยังต้องกำจัดขนตามแขนขาและหน้าอกอีกด้วย  หากคุณเข้ารับการผ่าตัดแปลงเพศ คุณจะต้องรับการกำจัดขนบริเวณถุงอัณฑะด้วย ฮอร์โมนไม่ได้มีผลต่อการเปลี่ยนโทนเสียงของคุณ แต่คุณสามารถฝึกเปลี่ยนเองได้ ให้ฝึกกับผู้ชำนาญการพยาธิวิทยาด้านภาษาเพื่อหาโทนเสียง กังวาน และการดัดที่เหมาะสมสำหรับเสียงผู้หญิงของคุณ โค้ชฝึกเสียงจะหาจังหวะการพูดรวมถึงโทนเสียงให้คุณ และจะยังช่วยเพิ่มคำและวลีแบบสตรีเข้าไปในการพูดด้วย   ถ้าคุณไม่ได้คิดจะขอคำปรึกษาจากผู้เชี่ยวชาญ คุณสามารถหาแหล่งข้อมูลที่มีประโยชน์ได้ตามอินเทอร์เน็ต! มีทั้งซีดีหรือดีวีดีที่หาซื้อได้มาช่วยแนะพร้อมบทเรียนสำหรับฝึก มีกระทั่งแอปและวิดีโอฟรีออนไลน์ด้วย! การฝึกดัดเสียงนั้นต้องใช้ความอดทนและการฝึกฝน กระบวนการนี้อาจใช้เวลาระหว่าง 6 เดือนจนถึง 1 ปีกว่าจะทำได้ การลดขนาดลูกกระเดือกนั้นเป็นการผ่าตัดง่ายๆ ที่ไม่จำเป็นต้องนอนพักฟื้นในโรงพยาบาล กระบวนการนี้เรียกว่า “การเหลาหลอดลม” จะลดการเห็นเด่นชัดของลูกกระเดือกลงโดยการเอากระดูกอ่อนออก การใช้ฮอร์โมนจะเพิ่มขนาดหน้าอกให้คุณโดยธรรมชาติ แต่สตรีข้ามเพศส่วนมากก็ลงเอยโดยการมีเต้านมที่เล็กกว่าสตรีทั่วไป หากคุณต้องการจะเพิ่มขนาดทรวงอก ให้พิจารณาการผ่าตัดเสริมเต้าดู มันจะเพิ่มทั้งขนาด รูปทรง และหน้าตาของเต้านม  ต้องรู้ด้วยว่าการผ่าตัดเสริมเต้านั้นเป็นกระบวนการที่เสี่ยง และมันอาจเกิดสารพิษรั่วไหลได้ พอคุณได้รับการผ่าเสริมแล้ว ถ้าจะเอาออกอย่างถาวรก็ไม่ใช่เรื่องฉลาดนัก เพราะหน้าอกจะดูแทบไม่ได้เลย จึงต้องแน่ใจว่าอยากมีจริงๆ ก่อนจะทำการผ่าตัด การผ่าตัดนี้จะรวมกระบวนการหลายอย่างที่จะช่วยเปลี่ยนเค้าโครงหน้าแบบผู้ชายให้มีความกลมกลึงละเอียดอ่อนแบบผู้หญิง คุณอาจเลือกเปลี่ยนกรามเป็นสันหรือจมูกแผ่กว้างของคุณ คุณสามารถเปลี่ยนไรผมหรือขอบริมฝีปาก การเปลี่ยนเค้าโครงแบบผู้ชายอกจะทำให้คุณเปลี่ยนเป็นผู้หญิงได้กลมกลืนขึ้น ศัลยแพทย์จะช่วยให้คุณมีโครงหน้าเป็นผู้หญิงได้ในที่สุด . ระหว่างการผ่าตัดนี้ ส่วนใหญ่จะร่วมการผ่าตัดลดขนาดลูกกระเดือกไปด้วยในคราวเดียวกัน ระหว่างการผ่าตัดนี้ ศัลยแพทย์จะผ่าตัดเปลี่ยนเนื้อเยื่อของอวัยวะเพศและถุงอัณฑะให้เป็นช่องคลอด คลิตอริส และแคมนอก หลังจากกระบวนการนี้ อวัยวะเพศของคุณจะดูเหมือนของผู้หญิง คุณจะยังสามารถมีเพศสัมพันธ์และถุงจุดสุดยอดได้ การผ่าตัดนี้จะไม่สามารถเปลี่ยนกลับคืนได้ ตามมาตรฐานการดูแลสุขภาพของบุคคลที่มีความหลากหลายทางเพศ (HBGDIA) ของสมาคมแพทย์ผู้ดูแลสุขภาพบุคคลข้ามเพศแห่งโลก (WPATH) นั้น คุณจะต้องเข้าพบกับนักบำบัดทางเพศสภาพก่อนเข้ารับฮอร์โมนหรือรับการผ่าตัด ถามเหล่าเพื่อนๆ ในชุมชนคนข้ามเพศเพื่อขอคำแนะนำว่านักบำบัดคนไหนดี ลองหาในอินเทอร์เน็ตว่านักบำบัดคนไหนมีประสบการณ์กับสมาชิกในกลุ่มคนข้ามเพศที่คุณรู้จัก เข้าพบนักบำบัดคนที่คุณรู้สึกสบายใจด้วยที่สุด   สอบถามผู้เคยใช้บริการนักบำบัดที่คุณหมายตาไว้ว่าผ่านการเรียน การฝึกฝนที่ไหน และได้รับการยอมรับในระดับไหน สอบถามนักบำบัดที่คุณเล็งเอาไว้ให้เยอะๆ สอบถามความสนใจที่พวกเขามีต่อการบำบัดเรื่อเพศสภาพและดูว่ามีผู้มาเข้ารับการบำบัดนี้กี่คนที่ได้รับคำแนะนำให้ฉีดฮอร์โมนหรือผ่าตัด หากนักบำบัดที่เล็งไว้ดูแล้วไม่น่าจะเป็นตัวเลือกที่เหมาะสม อย่ากลัวที่จะเปลี่ยนคนใหม่! หลังจากการเข้าคอร์สบำบัดระยะหนึ่งแล้ว นักบำบัดจะประเมินสถานการณ์ของตัวคุณโดยการตรวจวินิจฉัย หลังจากลงความเห็นว่าคุณมีประสบการณ์ต่อเนื่องถึงอาการรังเกียจอวัยวะเพศของตนเอง มีความปรารถนาที่จะเอาสิ่งที่เป็นสัญลักษณ์ของเพศกำเนิดออกไปจากร่างกาย หรือมีความมั่นใจแน่วแน่ว่าเพศกำเนิดของคุณขัดแย้งกับเพศสภาพที่แท้จริง นักบำบัดก็น่าจะวินิจฉัยว่าคุณมีความทุกข์ใจในเพศสภาพ (Gender Dysphoria)   คุณจะต้องมีอาการเหล่านี้มาแล้วอย่างน้อย 6 เดือน ซื่อตรงกับนักบำบัดและตัวเอง  ความทุกข์ใจในเพศสภาพไม่ได้หมายความว่าคุณเป็นโรคหรือพิกลพิการ มันแค่หมายความว่าคุณไม่ได้มีความสุขในการใช้ชีวิตตามเพศที่ถูกกำหนดมา แพทย์จะระบุเช่นนี้ก่อนจะตัดสินใจให้ยา การบำบัด และ/หรือการผ่าตัดตามที่คุณต้องการหรือจำเป็น ความทุกข์ใจในเพศสภาพไม่จำเป็นต้องหมายถึงอารมณ์เศร้า ถ้าคุณเคยรู้สึกหดหู่หรือกังวล ก็ควรบอกนักบำบัด คุณอาจได้รับประโยชน์จากการบำบัดในเรื่องนั้นเช่นกัน หลังจากวินิจฉัยว่าคุณมีความทุกข์ใจในเพศสภาพแล้ว นักบำบัดจะเสนอทางเลือกในการรักษาให้คุณ เป้าหมายของการรักษาไม่ควรเป็นการเปลี่ยนความรู้สึกของคุณ แต่ควรเป็นการช่วยคุณรับมือกับความรู้สึกและบรรเทาความกังวลใจ นอกเหนือจากการบำบัดต่อเนื่องแล้ว นักบำบัดอาจแนะนำให้คุณเข้ารับการฉีดฮอร์โมน ซึ่งจะต้องได้รับการทำและแนะนำโดยผู้เชี่ยวชาญ หากคุณยังไม่ผ่านช่วงของวัยเจริญพันธุ์ นักบำบัดอาจแนะนำยายับยั้งการเจริญพันธุ์ หากคุณแสดงความปรารถนาที่จะเข้ารับการผ่าตัดแปลงเพศ คุณจะต้องทำการเปลี่ยนแปลงบทบาทของเพศสภาพทางสังคมก่อนที่นักบำบัดจะอนุมัติขั้นตอนทางแพทย์ ระหว่างช่วงเปลี่ยนผ่านนี้ คุณจะต้องใช้ชีวิตตามเพศสภาพเป็นเวลาหนึ่งถึงสองปี นี่จช่วยให้คุณได้ลองใช้ชีวิตเป็นผู้หญิงดู คุณจะต้องแต่งตัว ไปทำงาน ทำงานบ้าน ออกกำลังกาย และไปช็อปปิ้งในฐานะผู้หญิงคนหนึ่ง หลังจากได้ลองใช้ชีวิตมาสักระยะ นักบำบัดจะช่วยคุณพิจารณาดูว่าคุณควรเข้ารับการผ่าตัดแปลงเพศหรือไม่  ในระหว่างนี้ ให้ยังคงรับฮอร์โมน กำจัดขนตามร่างกายและใบหน้าที่คุณไม่ต้องการ และฝึกใช้เสียงเป็นผู้หญิงอย่างต่อเนื่อง
เข้ารับการบำบัดด้วยการฉีดฮอร์โมนทดแทน. กำจัดขน. เริ่มรับการบำบัดเปลี่ยนเสียง. พิจารณาการผ่าตัดลดขนาดลูกกระเดือก. พิจารณาการผ่าตัดเสริมเต้านม. พิจารณาการผ่าตัดเหลาหน้าเป็นผู้หญิง. พิจารณาการผ่าตัดสร้างช่องคลอด. มองหานักบำบัดที่มีใบรับรองคุณภาพ. เข้ารับการตรวจวินิจฉัย. คิดแผนการบำบัด. ทำการเปลี่ยนแปลงบทบาทของเพศสภาพทางสังคมครบทุกด้าน.
https://www.wikihow.com/Transition-from-Male-to-Female-(Transgender) https://www.wikihow.com/Transition-from-Male-to-Female-(Transgender) https://www.wikihow.com/Transition-from-Male-to-Female-(Transgender)
Undergoing Non-Surgical Treatments Undergoing Surgical Treatments Meeting with a Therapist